Skyrgámur
Channel: UNICEF á Íslandi
Date: 22/12/2015

Skyrgámur hugsar afar vel um heilsuna. Hann passar sig að borða hollan mat og er sérlega áhugasamur um það hvað hægt er að gera til að stuðla að góðri heilsu. Skyrgámur hefur kynnt sér málin vel og vandlega og er ánægður að vita að hann og bræður hans voru allir bólusettir þegar þeir voru litlir. Hann veit því hversu mikilvægt það er að útvega bóluefni fyrir börn gegn lífshættulegum sjúkdómum eins og mislingum og mænusótt. 

Skyrgámur um allt það veit
sem skaðlaust er að eta.
Um lækningar er vel að sér
og rétta líkn að meta.
Gegn mislingum og mænusótt
og móti öllum þrautum,
börn um jól hann gleður senn
með bóluefni í sprautum.

Íslensku jólasveinarnir eru þekktir fyrir stríðni og pretti en þessi jólin hafa þeir þó ákveðið að taka höndum saman, bæta ráð sitt og hjálpa UNICEF við að koma hinum ýmsu hjálpargögnum til barna í neyð. Skyrgámur veit að bólusetningar bjarga lífi barna og er því sammála því að öll börn eigi rétt á þeim. Bræður hans eru allir mjög hræddir við sprautur en Skyrgámur veit að það er ekkert að óttast.
Þú getur hjálpað Skyrgámi að gera góðverk með því að gefa sanna gjöf hjá UNICEF.